പി എസ് സി റാങ്ക് ലിസ്റ്റുകളുടെ കാലാവധി നീട്ടണമെന്നാവശ്യപ്പെട്ട് കേരള യൂത്ത് ഫ്രണ്ട് നാളെ സെക്രട്ടറിയേറ്റ് ധര്ണ്ണ തിരുവനന്തപുരം: പി എസ് സി റാങ്ക് ലിസ്റ്റുകളുടെ കാലാവധി നീട്ടണമെന്നാവശ്യപ്പെട്ട് കേരള യൂത്ത് ഫ്രണ്ട് സംസ്ഥാന കമ്മിറ്റിയുടെ ആഭിമുഖ്യത്തില് നാളെ സെക്രട്ടറിയേറ്റ് ധര്ണ നടത്തും. കേരള കോണ്ഗ്രസ് ചെയര്മാന് പി ജെ ജോസഫ് എംഎല്എ സമരം ഉദ്ഘാടനം ചെയ്യും യൂത്ത് ഫ്രണ്ട് സംസ്ഥാന പ്രസിഡന്റ് എന്.അജിത് മുതിരമല അദ്ധ്യക്ഷത വഹിക്കും. പാര്ട്ടി എക്സിക്യൂട്ടീവ് ചെയര്മാന് അഡ്വ. മോന്സ് ജോസഫ് എംഎല്എ മുഖ്യ പ്രഭാഷണം നടത്തും. കേരളാകോണ്ഗ്രസ് സംസ്ഥാന വൈസ് ചെയര്മാന് അഡ്വ. കൊട്ടാരക്കര പൊന്നച്ചന്, യൂത്ത് സംസ്ഥാന ഓഫീസ് ചാര്ജ് സെക്രട്ടറി കെ വി കണ്ണന് തുടങ്ങിയ നേതാക്കള് പങ്കെടുക്കും. 493 റാങ്ക് ലിസ്റ്റുകള് ആണ് ആഗസ്റ്റ് 4ാം തീയതി ക്യാന്സല് ആവുന്നത്. റാങ്ക് ലിസ്റ്റ് കാലാവധി അവസാനിക്കുന്നതോടെ ഏകദേശം ഒരു ലക്ഷത്തോളം വരുന്ന ഉദ്യോഗാര്ഥികളുടെ സ്വപ്നങ്ങള് തകര്ന്നടിയും. കേരളസര്ക്കാര് യുവജനങ്ങളോടു കാണിക്കുന്നത് കടുത്ത വഞ്ചനയാണ് എന്ന് യൂത്ത് ഫ്രണ്ട് ആരോപിക്കുന്നു. പ്രമുഖ നേതാക്കള് സമരത്തില് പങ്കെടുക്കുമെന്ന് കേരള യൂത്ത് ഫ്രണ്ട് സംസ്ഥാന പ്രസിഡന്റ് എന്.അജിത് മുതിരമല അറിയിച്ചു.